stanford-oval/wikipedia huggingface dataset:
Alfred Thomson
Aiheesta muualla

Wikimedia Commonsissa on kuvia tai muita tiedostoja aiheesta .
Alexis Conran

| Alexis Conran> Henkilötiedot.Näyttelijä |
| --- | --- |
Aktiivisena:  1994-
Merkittävät roolit:  Mestarihuijarit
Aiheesta muualla
IMDb 
Alexis Conran (Tunnetaan myös nimellä Alex Conran) on brittiläinen näyttelijä, käsikirjoittaja ja taikuri. Hän syntyi Pariisissa, mutta muutti lapsena Kreikkaan. Hän kuuluu The Magic Circleen ja Equityynselvennä. Hän esiintyy BBC:n dokumenttisarjassa Mestarihuijarit, jota hän myös käsikirjoittaa.
Aiheesta muualla

Alexis Conranin verkkosivusto
Robertson Davies

| Robertson Davies |
| --- | --- |

Henkilötiedot
Syntynyt: 28. elokuuta 1913 Thamesville, Ontario, Kanada
Kuollut: 2. joulukuuta 1995 (82 vuotta) Orangeville, Ontario, Kanada
Kansalaisuus:  kanadalainen
Ammatti:  kirjailija
Kirjailija
Äidinkieli: englanti
Tuotannon kieli: englanti
Aiheesta muualla
Löydä lisää kirjailijoitaKirjallisuuden teemasivulta
Robertson Davies (28. elokuuta 1913 Thamesville, Ontario, Kanada – 2. joulukuuta 1995 Orangeville, Ontario, Kanada) oli kanadalainen kirjailija, näytelmäkirjailija, kriitikko, journalisti ja professori. Hän oli Kanadan tunnetuimpia ja suosituimpia kirjailijoita ja merkittävimpiä kirjallisuusvaikuttajia, man of letters, jota nimitystä hänen on vaihdellen sanottu ilomielin hyväksyneen tai toisaalta inhonneen.
Elämä ja ura

Hänen lapsuutensa ympäristöön kuuluivat kirjat ja eloisa kielenkäyttö. Hänen isänsä senaattori Davies oli toimittaja, ja molemmat vanhemmat olivat innokkaita lukijoita. Hän itse luki kaiken mitä sai käsiinsä. Jo lapsena hän oli mukana teatterintekemisessä, ja siitä jäi hänelle elinikäinen kiinnostus.
Opiskeltuaan Kanadassa hän siirtyi Oxfordiin, jossa hän suoritti 1938 BLitt-arvosanan. Seuraavana vuonna valmistui hänen väitöskirjansa Shakespeare’s Boy Actors. Hän ryhtyi sitten näyttelijäksi. Hän hyödynsi teoksissaan nuoruudenkokoemuksiaan, kuten aihetta kanadalaisista, jotka lähtevät opiskelemaan Britanniaan, ja teatteria.
Hän palasi Kanadaan tuoreen vaimonsa kanssa ja ryhtyi lehtiuralle. Yhdessä lähisukulaistensa kanssa hän osti lehtiä ja televisio- ja radiokanavia. Sinä aikana kun hän työskenteli Examinerissa, hän kirjoitti 18 kirjaa, tuotti omia näytelmiään ja laati artikkeleita eri aikakauslehtiin. Examineriin hän kirjoitti humoristisia esseitä nimellä Samuel Marchbanks.
Vaikka teatteri oli hänen ensi rakkautensa, menestys tuli proosasta. Hän opetti vuoteen 1981 Toronton yliopiston Trinity Collegessa. Hän kiinnostui jungilaisuudesta ja hyödynsi sitä teoksensa Viides rooli henkilöhahmoissa, jotka vastaavat C. G. Jungin arkkityyppejä.
Yliopistouransa jälkeen hän jatkoi kaunokirjallisuuden parissa. Ennen kuolemaansa hän oli aloittanut teoksen, josta piti tulla kolmas osa Toronto-trilogiaksi suunniteltuun teossarjaan. Hän ehti toteuttaa pitkäaikaisen haaveensa oopperalibreton The Golden Ass, joka perustuu Apuleiuksen Muodonmuutoksiin. Canadian Opera Company esitti sen useita vuosia hänen kuolemansa jälkeen Toronton oopperassa.
Suomennetut teokset

Viides rooli.  ((The Fifth Business, 1970.) Suomentanut Marja Alopaeus)  Helsinki:  Tammi, 1984.  ISBN 951-30-5724-0.
Mikä verissä on.  ((What’s Bred in the Bone, 1985.) Suomentanut Marja Alopaeus. Runot suomentanut Pentti Saaritsa)  Helsinki:  Tammi, 1987.  ISBN 951-30-6638-X.
Velho mieheksi.  ((The Cunning Man, 1994.) Suomentanut Marja Alopaeus)  Helsinki:  Tammi, 1997.  ISBN 951-31-0714-0.
Robert’s Coffee

| Robert's Coffee |
| --- | --- |

Yritysmuoto:  franchise-ketju
Perustettu:  1992
Kotipaikka:   Helsinki
Toimiala:  ravintolapalvelut
Tuotteet:  Kahvi
Kotisivu:  robertscoffee.com
Infobox OKVirheellinen NIMI-arvo: 
Nykyinen Robert Paulig -logo
Robert’s Coffee on Robert Pauligin vuonna 1987 perustama suomalainen kahvinpaahtimo ja kahvilaketju. Sen valikoimaan kuuluu alkuperäiskahveja, kahvisekoituksia, espressokahveja, maustekahveja, kofeiinitonta kahvia ja teetä. Vuonna 2014 Paulig-konserni osti paahtimon sekä Robert Paulig -tavaramerkit Robert Pauligilta pitkien tavaramerkkikiistojen jälkeen. Robert’s Coffee -kahvilaketju ei kuulunut kauppaan, ja se on edelleen Robert Pauligin perheen omistuksessa.
Robert’s Coffeen mukaan se on ollut Pohjoismaiden suurin kahvilaketju. Sillä on oma gourmet-paahtimo ja omat kahvilaadut. Kahviloita on esimerkiksi Suomessa, Ruotsissa, Virossa, Turkissa ja Singaporessa yhteensä noin 100.
Tavaramerkin oikeuskäsittely

Pauligin kahvisuku riiteli syksyllä 2006 Paulig-tavaramerkin käyttöoikeudesta käräjillä. Oikeudenkäynnissä tuli ilmi Pauligin suvun vanha kiista, joka johti Robert Pauligin lähtöön perheyhtiöstä vuonna 1986. Robert Paulig pyrki 1980-luvulla viemään Pauligien perheyrityksen pörssiin. Suunnitelma ei onnistunut, ja hänet erotettiin yrityksestä vuonna 1986. Vuotta myöhemmin hän perusti Robert’s Coffeen, ja samalla Pauligien yritykset sopivat keskenään, että Robert Pauligin yhtiöt voivat käyttää Pauligin nimeä tuotteissaan.[lähde? ]
Pauligin sukuyhtiöt haastoivat Robert Pauligin yhtiöt oikeuteen syksyllä 2006 tavaramerkkioikeuden ja toiminimioikeuden loukkaamisesta. Sukuyhtiö katsoi, että tuotemerkit ovat sekoittuneet keskenään eivätkä asiakkaat enää tiedä, kumman yhtiön tuotteista on kyse. Oikeuskäsittely päättyi Robert Pauligin hyväksi. Voitettuaan oikeuden käyttää sukunimeään tuotteissaan Robert Paulig lanseerasi oman nimikkokahvinsa Robert Paulig Coffeen 1. heinäkuuta 2007.[lähde? ]
Hovioikeus teki kuitenkin asiasta toisenlaisen päätöksen ja kielsi Robert Pauligia käyttämästä kirjoitettua iskulausetta ”The Robert Paulig Coffee Family Products” ja tunnusta ”Robert Paulig”. Hovioikeuden päätöksen jälkeen ”Robert Paulig Coffee” -tuotteen nimi muuttui ”Coffee by Robert Pauligiksi”.
Korkein oikeus vahvisti elokuussa 2010 hovioikeuden aiemman päätöksen, kun se ei myöntänyt Robert Pauligille valituslupaa nimikiistassa. Robert Pauligin yhtiöillä on kuitenkin oikeudet käyttää Robert Pauligia nimikirjoituksen muodossa ja ”by Robert Paulig” -tekstinä.
Keväällä 2014 Paulig ilmoitti ostaneensa Robert Paulig -paahtimon ja sen tuotemerkit. Robert’s Coffee -kahvilaketju ei kuulunut kauppaan, ja se jatkaa Robert Pauligin perheen omistuksessa. Vuodesta 2011 lähtien yritystä ovat johtaneet Robert Pauligin lapset Carl-Gustav Paulig (s. 1983) ja Henrika Paulig (s. 1985).
Aiheesta muualla

Robert’s Coffeen verkkosivut
Rubiinipoma

| Rubiinipoma |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Meriahvenet Serranidae
Suku::  Liopropoma
Laji::  rubre
Kaksiosainen nimi
 Liopropoma rubre  Poey, 1861 
Katso myös
   Rubiinipoma Commonsissa 
Infobox OKNimi-testi OKIUCN-testi OK: 
Rubiinipoma (Liopropoma rubre) on meriahveniin kuuluva kala.
Koko ja ulkonäkö

Rubiinipoma kasvaa noin 8 cm pitkäksi. Sen vartalo on pitkittäissuuntaan puna-oranssiraitainen; pyrstössä ja selkäevässä on mustat täplät.
Alkuperä

Rubiinipoma elää luonnossa Karibialla.
Käyttäytyminen

Rubiinipoma on rauhallinen ja sopii muuten riutta-akvaarioon, mutta syö sieltä pienimmät kalat ja katkaravut.
Vesiolot ja ravinto

Rubiinipomat syövät lihapitoista ruokaa: pieniä kaloja ja äyriäisiä. Akvaariossa ne huolivat lihapitoista lisäruokaa, mutta ovat herkkiä veden laadulle.
Aiheesta muualla

Liopropoma rubre (peilipalvelin) FishBase. Froese, R. & Pauly, D. (toim.). (englanniksi)
All India Forward Bloc

Bowbazar Local Committeen muistomerkki Kolkatassa
All India Forward Bloc on intialainen nationalistinen vasemmistopuolue.
Puolue syntyi vuonna 1939 Subhas Chandra Bosen perustamana Indian National Congress -puolueen sisäisten ristiriitojen seurauksena.
AIFB:n nuorisojärjestö on All India Youth League. Vuoden 2004 parlamenttivaaleissa puolue sai 1 365 055 ääntä (0,2 %, 3 paikkaa).
Wikimedia Commonsissa on kuvia tai muita tiedostoja aiheesta .
All Is Full of Love

| ”All Is Full of Love” Björk |
| --- | --- | --- |

Singlen tiedot
 Albumilta: Homogenic
 Julkaistu: kesäkuu 1999
 Tuottaja(t): Björk
 Tyylilaji: elektro
 Kesto: 04.50 s (Video Version) 4 min 32
 Levy-yhtiö: One Little Indian
Björkin muut singlet
| ”Alarm Call” 1998 | ”All Is Full of Love” 1999 | ”Hidden Place” 2001 |
All Is Full of Love on viides ja viimeinen single islantilaisen Björkin albumilta Homogenic. Albumilla esiintyvä versio kappaleesta on eri kuin musiikkivideolla. Musiikkivideon on ohjannut Chris Cunningham, ja siinä on kaksi robottia. Kappale on ensimmäinen Greatest Hits -albumilla.
Alfred Andersch

Alfred Andersch (4. helmikuuta 1914 München, Saksa – 1980 Berzona, Sveitsi oli saksalainen kirjailija ja dramaturgi.
Andersch joutui kommunismin vuoksi 1933 kolmeksi kuukaudeksi Dachaun keskitysleirille. Toisen maailmansodan aikana hän pakeni Italiassa Yhdysvaltojen joukkojen puolelle ja päätyi sotavangiksi Yhdysvaltoihin. Sodan jälkeen hän julkaisi Hans Werner Richterin kanssa sosialistista aikakauslehteä Der Ruf ja oli Gruppe 47:n perustajia.) oli saksalainen kirjailija ja dramaturgi.
Anderschin teoksissa on sekä symbolistisia että reportaasimaisia aineksia. Andersch toimi nuoriso-ohjaajana kommunistisessa puolueessa sekä teollisuuden palveluksessa. Hän oli aikakauslehtien Der Ruf ja Texte und Zeichen avustaja. Hän herätti huomiota vuonna 1952 julkaisemallaan romaanilla Die Kirschen der Freiheit, jossa hän kuvaa kokemuksiaan toisesta maailmansodasta ja rintamakarkuruutta. Teoksessa Wanderungen im Norden hän kuvaa kokemuksiaan matkoillaan Skandinaviassa. Anderschin romaanit Unelma Sansibarista (1958, suom. 1958) ja Punatukkainen (1960, suom. 1962) ovat saaneet suosiota muissakin maissa kuin Saksassa.
Suomennetut teokset

Unelma Sansibarista: romaani (Sansibar oder Der letzte Grund), suom. Pekka Mattila. WSOY 1958
Punatukkainen: romaani (Die Rote), suom. Kristiina Kivivuori. Otava 1962.
Pako (Fahrerflucht), Nelli Nieminen & Pertti Nieminen, Helsinki: Yleisradio 1967
James Deanin kuolema (Der Tod des James Dean); suom. Arvo Turtiainen, Helsinki, [1968?]
Aiheesta muualla

Der Tod des James Dean kuunnelma, Archive.org (Äänitiedosto ja kuvaus) (saksaksi)
Rintamalotta

| Rintamalotta |
| --- | --- |
 Elokuvan juliste.
Ohjaaja:  Aarne Tarkas
Käsikirjoittaja:  Aarne Tarkas
Tuottaja:  Mauno Mäkelä
Kuvaaja:  Esko Töyri
Leikkaaja:  Nils Holm
Lavastaja:  Kai Lappalainen
Pääosat:  Leena Häkinen Eila Pehkonen Pia Hattara Elina Salo
Valmistustiedot
Valmistusmaa:  Suomi
Tuotantoyhtiö:  Fennada-Filmi
Ensi-ilta:  2. marraskuuta 1956
Kesto:  86 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Rintamalotta on Aarne Tarkaksen ohjaama elokuva vuodelta 1956.
Tuntemattoman sotilaan tuottajan Suomen Filmiteollisuuden ohella myös Mauno Mäkelän johtama Fennada-Filmi halusi tuottaa kansallisia kysymyksiä käsitteleviä menestyselokuvia. Yksi näistä oli Tarkaksen ohjaama ja käsikirjoittama Rintamalotta. Elokuva ei kuitenkaan menestynyt läheskään yhtä hyvin kuin Edvin Laineen ohjaama Tuntematon sotilas.
Dokumentaarista henkeä tavoitteleva Rintamalotta perustuu nimimerkki Tuulikki Rajan (oik. Airi Veijola) samannimiseen romaaniin Rintamalotta muistelee (Otava, 1956), joka kuvaa jatkosodan aikaa ja muonituskomppanian arkea.
Elina Salo teki Rintamalotassa ensimmäisen merkittävämmän roolinsa.
Näyttelijät

| 0 | 1 | 2 |
| --- | --- | --- |
|  Leena Häkinen  | … |  Irma Vuori   |
|  Elina Salo  | … |  Soilikki   |
|  Eila Pehkonen  | … |  Mimmi Riipinen   |
|  Pia Hattara  | … |  Oili, emäntälotta   |
|  Vappu Jurkka  | … |  Katri   |
|  Tommi Rinne  | … |  sotamies Heikki Nurminen   |
|  Sakari Jurkka  | … |  Antero, alikersantti   |
|  Heimo Lepistö  | … |  Iisakki   |
|  Pentti Irjala  | … |  kapteeni Poukku   |
|  Jussi Jurkka  | … |  Erik Vuori   |
|  Uljas Kandolin  | … |  Riikonen   |
|  Leo Jokela  | … |  työvelvollinen   |
|  Pentti Viljanen  | … |  Räty   |
|  Birgitta Ulfsson  | … |  lotta junassa   |
|  Mirjam Himberg  | … |  Iita   |
|  Maikki Länsiö  | … |  2. lotta   |
|  Mirjam Salminen  | … |  evakko   |
|  Rauha Puntti  | … |  1. lotta   |
|  Harri Sinijärvi  | … |  junailija   |
|  Tauno Söder  | … |  sotilas   |
|  Yrjö Kostermaa  | … |  kapteeni autossa   |
|  Aimo Hiltunen  | … |  sotilas junassa   |
|  Anton Soini  | … |  mies sirpalesuojassa   |
|  Emmi Jurkka  | … |  evakko   |
|  Spede Pasanen  | … |  sotilas   |
|  Matti Lehtelä  | … |  hevosmies   |
|  Aarne Tarkas  | … |  kaatunut venäläinen sotilas   |
|  Mauri Jaakkola  | … |  janoinen sotilas   |
|  Kauko Laurikainen  | … |  venäläinen sotavanki   |
|  Mauno Hyvönen  | … |  vänrikki Anteron teltassa   |
|  Matti Tamminen  | … |  luutnantti Anteron teltassa   |
Arviot

Tv-kriitikko Arto Pajukallio kiittää elävää dialogia ja energisiä näyttelijöitä, mutta pitää muuten elokuvaa latteana. Toisen televisiokriitikon mukaan elokuva on onnistunut pienimuotoinen työ, joka täydensi Tuntematonta sotilasta..
Repe Sorsa on Duck Dodgers

| Repe Sorsa on Duck Dodgers> Duck Dodgers |
| --- | --- |

Tyyli:  Animaatio
Kestoaika:  22 min
Luoja(t):  Spike Brandt Tony Cervone
Pääosissa:  Joe Alaskey Bob Bergen Tia Carrere Richard McGonagle Michael Dorn
Alkuperämaa:   Yhdysvallat
Alkuperäiskieli:  englanti
Verkko:   Cartoon Network  MTV3 Juniori (2010)
Esitetty:  23. elokuuta 2003 – 11. marraskuuta 2005
Jaksoja:  39
Tuotanto
Tuottaja(t):  Spike Brandt Tony Cervone Paul Dini Tom Minton Linda Steiner Sander Schwartz
Ohjaaja(t):  Spike Brandt Tony Cervone
Käsikirjoittaja(t):  Paul Dini Tom Minton Spike Brandt Tony Cervone Mark Banker Kevin Seccia John Matta Ken Daly Michael Grodner
Tuotantoyhtiö(t):  Warner Bros. Animation
Palkinnot
Voitetut:  Daytime Emmy (2004) Annie (2005)
Ehdokkuudet:  Annie (2004, 2005) Daytime Emmy (2004, 2005)
Aiheesta muualla
IMDb 
Repe Sorsa on Duck Dodgers (engl. Duck Dodgers) on yhdysvaltalainen Warner Bros. Animationin tuottama  animaatiosarja Cartoon Networkille, joka palkittiin Daytime Emmyllä ja Anniella. Sarjasta tuotettiin yhteensä 39 jaksoa kolmen tuotantokauden ajan, jotka esitettiin alun perin Yhdysvalloissa vuosien 2003–2005 välisenä aikana. Sarja perustuu suosittuun Looney Tunes -lyhytanimaatioon "Duck Dodgers in the 24½th Century", joka oli alun perin parodia TV-sarjasta Buck Rogers of the 25th Century.
Sarjan tunnuslaulun lauloi Tom Jones ja päähahmoina ovat Looney Tunesista tutut Repe Sorsa, Marvin Marsilainen ja Putte Possu.
Tarina

Repe Sorsa (alias Duck Dodgers) on onneton kaveri, joka oli jäätynyt avaruusaluksen sisälle 2000-luvulla ja 351 vuotta myöhemmin hän pääsi pois aluksesta. Juonikkuuden ja valheiden kautta Repe on onnistunut vakuuttamaan Maapallon puolustusyhdistykselle olevansa sankari 2000-luvulta. Tämän myötä Repe saa avaruusaluksen ja miehistön, joiden kanssa ja erityisesti avustajansa avaruuskadetti Putte Possun kanssa hän taistelee Maapallon pahinta uhkaa vastaan, marsilaisia, sekä heidän komentajaansa X-2:ta vastaan.
Ääninäyttelijät

| 0 | 1 | 2 |
| --- | --- | --- |
|  Joe Alaskey  | … |  Repe Sorsa/Duck Dodgers, Marvin Marsilainen, Marsin komentaja X-2, sivuäänet   |
|  Bob Bergen  | … |  Putte Possu/Avaruuskadetti   |
|  Tia Carrere  | … |  Marsin kuningatar   |
|  Richard McGonagle  | … |  tri I.Q. Hi   |
|  Michael Dorn  | … |  marsilaiset Centurion-robotit, kapteeni Long, Klunkin sotilaat   |
|  John O'Hurley  | … |  kapteeni Star Johnson   |
|  Grey DeLisle  | … |  Shye Falling, sivuäänet   |
|  Kevin Michael Richardson  | … |  Nasty Canasta, sivuäänet   |
|  Frank Welker  | … |  K-9, sivuäänet   |
|  Jeff Bennett  | … |  Count Muerte, sivuäänet   |
|  John DiMaggio  | … |  The Crusher, Long John Silver the 23rd, Kilowog, sivuäänet   |
|  Tom Kane  | … |  Walter Carbonite, sivuäänet   |
|  Maurice LaMarche  | … |  K'chutha Sa'am   |
Aiheesta muualla

TV.com (Arkistoitu – Internet Archive) (englanniksi)
Alfred Agyenta

| Alfred Agyenta> Navrongo-Bolgatangan hiippakunnan piispa |
| --- | --- |
 2011- 
Edeltäjä:  Lucas Abadamloora
Seuraaja:  -
Henkilötiedot
Syntynyt: 20. tammikuuta 1959 Wiaga, Upper East Ghana, Ghana
Alfred Agyenta (s. 20. tammikuuta 1959 Wiaga, Upper East Ghana, Ghana) on ghanalainen roomalaiskatolinen piispa. Hän on toiminut Navrongo-Bolgatangan hiippakunnan piispana vuodesta 2011.
Elämä

Agyenta syntyi Wiagassa, Ghanan Upper East Ghanan alueella. Hänen vanhempansa olivat Sylvester ja Diana Agyenta. Hänen isänsä toimi pitkään puuseppänä ja kokkina Wiagassa oleville lähetystyöntekijöille, kun taas hänen äitinsä oli omistautunut palvelemaan perhettään kotiäitinä. Agyenta kävi ensin koulua Wiagassa vuodet 1964-1974. Toisen asteen opintoja hän kävi vuodet 1974-1979 Navrongossa. Vuonna 1981 hän aloitti opinnot St. Victor’s Major Seminaryssä Tamalessa suorittaakseen pappeuteen tarvittavat opinnot.
Hänet vihittiin papiksi elokuussa 1988. Hän toimi aluksi apulaispappina Navrongon katedraalissa vuodet 1988-1991. Tämän jälkeen hän jatkoi opintojaan Roomassa piispa Rudolph A. Akanlun lähettämänä. Menestyttyään hyvin opinnoissaan hän palasi Ghanaan ja tuli opettajaksi Victor's Major Seminaryyn Tamalessa vuosiksi 1995-2000. Hän lähti jatkamaan opintojaan Belgian Leuvenissa ja saavutti tohtorin arvon vuonna 2006, jonka jälkeen hän toimi opettajana kahdessa seminaarissa Tamalessa, St. Victor's Major Seminaryssä ja St. Augustine Millennium Seminaryssä.
Elämä > Piispana

Navrongo-Bolgatangan piispa Lucas Abadamloora kuoli 23. joulukuuta 2009. Paavi Benedictus XVI nimitti Agyentan tämän seuraajaksi 5. huhtikuuta 2011. Piispaksi Agyenta vihittiin 29. kesäkuuta 2011. Pääkonsekraattorina toimi Léon Kalenga Badikebele, jota avustivat Philip Naameh ja Joseph Osei-Bonsu. Agyenta piti ensimmäisen piispallisen kiitosjumalanpalveluksensa Bolgatangassa 2. heinäkuuta 2011. Hän saarnasi tuolloin Kaanan häistä keskittyen kertomuksen yhteen lauseeseen: "Heillä ei ole viiniä", jonka Maria sanoi Jeesukselle viinin loputtua häistä. Agyentan mukaan tämä kuvasti sitä, kuinka ilo on hävinnyt eikä ole enää syytä juhlaan ja kuinka elämästä on tullut pimeää ja merkityksetöntä. Agyentan mukaan myös Navrongo-Bolgatangan hiippakunta on ilman viiniä, sillä kaikkialla missä hiippakunta mainitaan on puhe hiippakunnan jakautuneisuudesta ja polarisaatiosta, konfliktista ja sodasta sekä ihmisistä tappelemassa keskenään. Osan kuulijakunnasta itkiessä piispa oli kovalla surumielisellä äänellä vedonnut kaikkia antamaan rauhalle mahdollisuuden, sillä hiippakunta ei voisi jatkaa nykyisellä tavalla.
Joulukuussa 2017 Agyenta ilmaisi huolensa Ghanan pohjoisosissa vallitsevista päälliköiden välisistä ristiriidoista. Hänen mukaansa nämä kiistat aiheuttivat pelkoa ja turvattomuuden tunnetta ihmisten keskuudessa, mikä saattaa heikentää alueen sosiaalista ja taloudellista kehitystä. Hän sanoi, ettei voi olla varma onko perinteinen päällikköjärjestelmä, jonka pitäisi olla hyvä asia, muuttunut kiroukseksi. Päälliköillä oli hänen mukaansa suuri merkitys alueidensa kehitykselle, joten kun heidän vallankäytössään on ongelmia heijastuu se koko yhteisön kehitykseen. Hän haastoi kaikkia perinteisiä johtajia ja heidän ryhmittymiään etsimään kompromissia ja anteeksiantoa lopettaakseen pitkään jatkuneet ristiriidat. Hänen mukaansa jumalanpelon puute on keskeinen syy sekä päällikköjen ristiriitoihin että yleiseen turvattomuuteen Ghanan pohjoisosissa, erityisesti Upper East Ghanassa.
Alfred Anderssén

Alfred Anderssén (4. elokuuta 1887 Pietarsaaren maalaiskunta – 10. syyskuuta 1940 Turku) oli suomalainen säveltäjä.
Henkilöhistoria

Anderssénin vanhemmat olivat Johan Anderssén ja Johanna Holmberg, ensimmäinen puoliso Emma Ahlskog ja toinen vuodesta 1920 Karin Matilda Limnell. Ennen opiskeluaan Helsingin musiikkiopistossa Anderssén sai pianonsoitonopetusta urkuri Alfred Lybäckiltä. Anderssén teki myös opintomatkoja Saksaan. Hän toimi kuoron- ja orkesterinjohtajana Pietarsaaressa 1911-1913, Kaartin jääkäripataljoonan kapellimestarina Vaasassa 1919-1921 sekä useaan otteeseen vt. kanttoriurkurina ja kuoron- ja orkesterinjohtajana. Arbetets Vännerin kuoron johtaja hän oli 1927-1937 ja Turun ruotsalaisen teatterin kapellimestari 1929-1937. Åbo Underrättelserin musiikkikriitikkona Anderssén toimi 1927-1940, samoin kuin esiintyi pianistina ja urkurina.
Anderssén sai tunnustusta jo sävellyskonsertillaan Helsingissä vuonna 1928. Lisäksi teoksia esitettiin ulkomailla, kuten Tukholmassa ja Kölnissä. Hän kuoli 53-vuotiaana, juuri kun suunnitteilla oli ollut uutta sinfonia-, kantaatti- ja laulumusiikkia.
Tuotanto

Anderssénin tuotantoon kuuluu kaksi sinfoniaa sekä ooppera Med ödet ombord (Kohtalo), joka esitettiin Suomen Kansallisoopperassa ensi kertaa vuonna 1935:
Impromptu orkesterille, 1912
Österbottniska melodier, 1919
Suomalainen fantasia, 1923
Ooppera Med ödet ombord, 1923
Induktio ja fuuga, 1923
Suomalainen sarja, 1923
Sinfonia I a-molli, 1927
Kohtalo, sinfoninen sarja, 1934
Kansanomainen sarja jousiorkesterille
Sinfonia II d-molli (osa II myös uruille), 1938
Juhlamarssi, 1938
Jousikvartetto-osa, 1938
Meditaatio jousikvartetolle, 1940
13 kantaattia eri tilaisuuksiin ja kaksi kirkkokantaattia
Näytelmämusiikkia muun muassa Oskar Krabben näytelmään St. Henriks korståg
Kuoro- ja orkesteriteoksia
Noin 20 yksin- ja sekakuorolaulua
Viisi koraalia ja 14 koraalialkusoittoa
Fågeln, melodraama Gunnar Stadiuksen tekstiin
Sovituksia sekakuorolle, ooppera- ja kantaattisovituksia muun muassa Fredrik Paciuksen teoksista.
Anderssén julkaisi myös kansanlaulukokoelmat 25 visor och folkvisor från Svensk-Finland urkuharmonille ja 12 folkvisor för sång och piano.
Aladdin (suklaa)

Aladdin on suklaakonvehtirasia, jota valmistaa Kraft Foods Upplands Väsbyssä. Ruotsalainen Marabou toi sen markkinoille vuonna 1939.
Aladdinin suklaarasioita oli alun perin saatavilla kolmea eri kokoa. Sittemmin se on ollut suosituin suklaarasia Ruotsin markkinoilla, varsinkin joulumarkkinoiden aikana. Aladdinia myydään maassa vuosittain noin 2,5 miljoonaa rasiaa. Aladdinista on kehitetty myös ”Paradis”-niminen suklaakonvehtirasia, joka tuli markkinoille vuonna 1957. Molempia markkinoidaan myös Suomessa. Suklaarasian nimi ”Aladdin” tulee Tuhannen ja yhden yön tarinoista. Aladdinia myydään punavalkoisissa ja Paradisia sinikeltaisissa rasioissa, jota myytiin myös sinivalkoisena vuosina 1971–1977.
Syyskuussa 2014 Marabou ilmoitti poistavansa rasiasta hasselpähkinäkonvehdin ja korvaavansa sen vadelmalakritsalla.
Sisältö > Aladdin

Apelsintryffel (tummasuklaa)
Cocos-kola (maitosuklaa)
Gräddnougat (maitosuklaa)
Höstnougat (maitosuklaa)
Jordgubbskräm (tummasuklaa)
Körsbär i likör (tummasuklaa)
Likörtryffel (tummasuklaa)
Mjuk Toffee (tummasuklaa)
Nöttryffel (maitosuklaa)
Pärlnougat (valkosuklaa)
Romrussin (tummasuklaa)
Trillingnöt (hasselpähkinä)
Trofénougat (maitosuklaa)
Sisältö > Paradis

Erot nykyisen Paradisin ja Aladdinin valikoimien välillä.
Tryffel (maitosuklaa)
Marsicrème (maitosuklaa)
Mandeltryffel (maitosuklaa)
Praliner (tummasuklaa)
Aladdin-suklaarasia.
Paradis-suklaarasia.
Alholman ratapiha

Alholman ratapiha (lyh. Alh, ruots. Alholmens bangård) on Suomen rataverkon liikennepaikka Pietarsaaren Leppäluodossa. Liikennepaikka sijaitsee Pietarsaaren satamassa paperitehtaan luona. Ratapihan eteläistä osaa hallinnoi Väylävirasto, mutta Pormestarinsaareen johtava kiskotus on Pietarsaaren kaupungin hallinnassa. Liikennepaikalla on ainoastaan tavaraliikennettä.